SALEE ส่งซิกรายได้ปี 65 โตทะลุ 20% รับออเดอร์แน่น-ต้นทุนลด
SALEE คาดรายได้ปี 65 โตกว่า 20% จากทิศทางอุตสาหกรรมยานยนต์ อิเล็กทรอนิกส์ และเครื่องใช้ไฟฟ้า ฟื้นตัวในครึ่งปีหลัง และออเดอร์เข้าต่อเนื่อง
SALEE คาดรายได้ปี 65 โตกว่า 20% จากทิศทางอุตสาหกรรมยานยนต์ อิเล็กทรอนิกส์ และเครื่องใช้ไฟฟ้า ฟื้นตัวในครึ่งปีหลัง และออเดอร์เข้าต่อเนื่อง
28 ก.ย. 2565

นายสุพจน์ สุนทรินคะ กรรมการและเลขานุการบริษัท บริษัท สาลี่อุตสาหกรรม จำกัด (มหาชน) หรือ SALEE เปิดเผยว่า บริษัทคาดรายได้ปี 65 เติบโตไม่ต่ำกว่า 20% หลังจากช่วงครึ่งปีแรกบริษัทมีรายได้แล้ว 810 ล้านบาท หรือมีการเติบโตจากข่วงเดียวกันของปีก่อนกว่า 25% โดยได้รับปัจจัยหนุนจากทิศทางอุตสาหกรรมยานยนต์ อิเล็กทรอนิกส์ และเครื่องใช้ไฟฟ้า ซึ่งเป็นกลุ่มลูกค้าของบริษัทมีการฟื้นตัวตามเศรษฐกิจทั่วโลก หลังจากสถานการณ์การแพร่ระบาดของเชื้อไวรัสโควิด-19 คลี่คลายไปในทิศทางที่ปรับตัวดีขึ้น
ขณะที่ทิศทางผลประกอบการในช่วงครึ่งปีหลังคาดว่าจะสามารถเติบโตได้อย่างต่อเนื่อง จากคำสั่งซื้อของลูกค้าที่เพิ่มขึ้นอย่างต่อเนื่อง หลังจากไม่มีผลกระทบจากโควิด-19 ขณะที่เศรษฐกิจยังคงมีหารฟื้นตัวอย่างต่อเนื่อง โดยบริษัทยังคงเดินหน้าหาลูกค้าใหม่ๆเข้ามาเพิ่มขึ้นอย่างต่อเนื่อง
นอกจากนี้ต้นทุนวัตถุดิบปรับตัวลดลงมาอย่างต่อเนื่อง ตามราคาน้ำมันที่ปรับตัวลดลง ในขณะเดียวกันบริษัทยังได้ใช้กำลังการผลิตในระดับสูงกว่า 80% ช่วยให้การประหยัดต่อขนาด (Economy of Scale) โดยบริษัทคาดว่ามาร์จิ้นจะปรับตัวเพิ่มขึ้นได้ค่อนข้างดี
“เราจะเห็นการฟื้นตัวหลังจากที่โควิด-19 คลี่คลาย และ ประเทศต่างๆเริ่มเปิดประเทศ ส่งผลให้กิจกรรมทางด้านเศรษฐกิจกลับมามากขึ้น หนุยให้กำลังซื้อของประชาชนปลับมาฟื้นตัวได้อย่างต่อเนื่อง ก็จะเป็นส่วนหนุนให้อุตสาหกรรมต่างๆมีการเติบโตตามไปด้วย แต่การเติบโตอาจจะยังไม่สุด เพราะยังมีผลกระทบของเงินเฟ้อ สงคราม การขาดแคลนชิป ที่ยังกระทบอยู่”นายสุพจน์ กล่าว